**Colind pentru Mesia si maica Sa Maria**

*Mara Emerraldi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Deschisă-i calea de o stea,

În cer și pe pământ,

Se naște-al nostru Mesia,

Din Tată și Cuvânt.

Magii privesc tot dupa ea,

Daruri de preț aduc.

Se naște-al nostru Mesia,

Se naște Sfântul Prunc.

Pruncul Cel Sfânt ni-e dăruit

În ieslea de la boi.

Se naște-al nostru Mesia,

Scaparea pentru noi.

Din cer se lasă reveria,

Imnuri la Împărat,

Se naște-al nostru Mesia

- Pământu-ncununat.

O, Preacurată Maria

Cântare-ți înălțăm.

Născut-ai pe Iisus Mesia,

Slavă - te lăudăm.

Din sfânta-ți taină - fecioria -

Și umbra a Duh Sfânt,

Născut-ai pe Iisus Mesia,

În iesle pe Pământ.

Gonit-ai fost ca paria,

Ajunsă-n Betleem,

Născut-ai pe Iisus Mesia,

- Scoți lumea din blestem.

Crăciunul este ctitoria,

Maică-al tău Rod din pântec

S-a născut, neamuri, Mesia,

Laudă înălțati în cântec!

Frumos colind cu bucuria

Din suflete pornește,

S-a născut, neamuri, Mesia,

Ce-n lume păstorește.

21 dec 2020

Mara Emerraldi